
На основу члана 22, став 4, а у вези са чланом 12. Закона о удружењима („Службени гласник Републике Србије“, бр. 51/2009), Скупштина Удружења војних пензионера Србије на седници од 8. јуна 2010. године, 23. маја 2017. године и 29.октобра 2025. године,   доноси








ПРЕЧИШЋЕНИ ТЕКСТ





                   29.10.2025  - УСВОЈЕНО
СТАТУТ

УДРУЖЕЊА ВОЈНИХ ПЕНЗИОНЕРА СРБИЈЕ
I. Основне одредбе
Члан 1.

Удружење војних пензионера Србије (у даљем тексту: Удружење) је добровољна, невладина, недобитна, интересна, социјално – хуматинарна, патриотска и нестраначка организација, основана ради остваривања и унапређења статусних права и интереса корисника војних пензија (у даљем тексу: војни пензионери).
Члан 2.

Назив Удружења је: Удружење војних пензионера Србије, а скраћени назив је: УВПС.
Седиште Удружења је у Београду, улица Браће Југовића број 19.

Члан 3.

Удружење има  својство правног лица. Заступник Удружења је председник Удружења.
Председник Удружења може овластити председнике општинских – градских организација, појединачно, да у име Удружења, а за рачун своје општинске – градске организације закључују уговоре од интереса за ту општинску – градску организацију.
Члан 4.

Област остваривања циљева Удружења јесу статусни и егзистенцијални интереси и права војних пензионера и чланова њихових породица.

     
Циљеви Удружења су:

1) заштита и побољшање статусних права и легалних интереса из области пензијског, инвалидског и здравственог осигурања и стамбеног обезбеђења војних пензионера;

2) унапређивање друштвеног статуса и угледа војних пензионера;
3) побољшање личног и друштвеног стандарда, социјално-економског положаја и социјалне заштите војних пензионера, и 
4) развијање патриотских осећања, очување традиција и јачање угледа Војске Србије и њених пензионисаних припадника.

Члан 5.

          
Задаци Удружења су да:

1) пружа помоћ члановима у остваривању њихових права и легалних интереса из области пензијског, инвалидског и здравственог осигурања, социјалне заштите и стамбеног обезбеђења;

2) иницира решавање проблема и доношење прописа ради побољшања статусног и материјалног положаја војних пензионера;

3) остварује сарадњу са одговарајућим државним и другим институцијама, Војском Србије, односно сродним организацијама у земљи и иностранству;

4) организује посете и пружа помоћ оболелим, изнемоглим и усамљеним члановима;

5) пружа материјално-финансиску помоћ егзистенцијално угроженим члановима:

6) организује посете јединицама  -  Установама Војске Србије, музејима, установама културе и историјским спомен-обележјима;

7) организује сусрете, излете и друге облике рекреативних и забавних активности и ствара повољне услове за одмор и опоравак војних пензионера;

8) учествује у обележавању значајних датума из историје Србије и њене Војске;

9) пружа помоћ у организовању и раду клубова војних пензионера, и

10) редовно и благовремено информише чланство и јавност о раду Удружења и проблемима војних пензионера.

Члан 6.

Рад Удружења и његових органа је јаван. Седницама органа Удружења могу присуствовати представници средстава јавног информисања и чланови Удружења.
Посебним информација и саопштења које објављује у сопственом гласилу, односно дописима и изјавама својих претставника у средствима јавног информисања, Удружење обавештава чланство и ширу јавност о актуелним питањима, раду Удружења и проблемима војних пензионера.
Саопштења за јавност у име Удружења даје председник Удружења и Главни одбор посредсвом свог члана овлашћеног за информисање, а у име општинских – градских организација, представници тих организација.

Уколико су угрожени витални интереси војних пензионера, Удружење може своје ставове изразити и организовањем јавног протеста у складу са Законом.
II. Чланство у Удружењу
Члан 7.
Чланство у Удружењу је добровољно.
Члан Удружења постаје сваки војни пензионер, старосни, породични и инвалидски који потпише приступницу-изјаву за учлањење у Удружење.
Почасни члан Удружења може постати свако лице, орган или организација који доприносе остварењу циље Удружења.

Предлог за пријем почасног члана се поднети општинској-градској организацији Удружења, а одлуку о томе доноси општински-градски одбор Удружења.

Почасни чланови не могу имати функције у органима Удружења.
Почасном члану издаје се почасна чланска карта Удружења.
Удружењу могу да приступе струковна удружења и други облици организовања војних пензионера, у својству колективног члана, ако прихватају Програм и Статут Удружења, одкуку о томе доноси Главни одбор.
Члан 8.
Чланство у Удружењу престаје:

1) иступањем из Удружења и

2) искључењем из Удружења.
Иступање из Удружења врши се уз потписану исписницу из чланства Удружења.

Члан Удружења искључује се због разлога и који су уређени чланом 10. oвог Статута.
Члан 9.

Права и дужности члана Удружења су да:

1) бира и буде биран у органе Удружења;

2) користи права која Удружење остварује за своје чланове, као и стручну помоћ у остваривању законом прописаних права из социјалног осигурања;

3) придржава се и делује у складу са одредбама Програма и Статута Удружења и спроводи одлуке и закључке органа;

4) остварује увид у рад органа Удружења и покреће питања рада и одговорности изабраних представника и носилаца функција;
5) чува и брани углед Удружења у друштву, и
6) редовно плаћа чланарину.

Члан 10.

Члан Удружења који својим понашањем и поступцима крши одредбе овог Статута, не извршава одлуке и закључке органа Удружења или на други начин нанесе штету угледу и раду Удружења, сноси одговорност.
У случајевима из става 1. овог члана учиниоцу се могу изрећи следеће мере: опомена, интерно или јавно ограђивање од деловања и иступања учиниоца и искључење из Удружења.

III. Организовање Удружења

Члан 11.

Удружење као јединствена организација формира се по територијалном принципу на простору Републике Србије.
Основни облик организовања су општинске - градске организације и органи, а у оквиру њих формирају се месне организације и органи.
Органи Удружења као целине јесу: Скупштина, Главни одбор и Надзорни одбор.
Удружење и општинске – градске и месне организације имају председника и потпредседника. 
Скупштина Удружења

Члан 12.

Скупштина је највиши орган Удружења. Скупштину чине чланови, које бирају скупштине општинских - градских организација, у складу са критеријумима.
Скупштина:

1) доноси Пословник о раду;

2) доноси Програм рада Удружења и одлуке о изменама и допунама Програма;

3) доноси Статут Удружења и одлуке о изменама и допунама Статута;

4) доноси правилнике, упутства и друге опште акте предвиђене Статутом и одлуке о њиховим изменама и допунама;

5) бира и разрешава председника и потпредседника Удружења;

6) доноси одлуку о броју чланова Главног одбора, бира их и разрешава;

7) доноси одлуку о броју чланова Надзорног одбора и бира и разрешава председника, потпредседника и чланове тог одбора;

8) разматра и усваја извештај о деловању и раду органа Удружења;

9) разматра и усваја извештај Надзорног одбора;

10) одлучује о удруживању у савезе и статусним променама Удружења;
11) доноси одлуку о престанку рада Удружења двотрећинском већином присутних  чланова;

12) доноси одлуку о додели признања из своје надлежности;

13) обавља друге послове утврђене овим  Статутом.

Члан 13.  
     Скупштина Удружења одлучује на седницама: изборним, редовним и ванредним. 

Изборна седница одржава се сваке четврте године, на дан истека мандата Скупштине предходног сазива.
     Редовна седница Скупштине одржава се најмање једном годишње.

     Ванредна седница одржава се ако захтев за њено сазивање, у писаном облику,

поднесе Главни одбор или најмање трећина општинских – градских одбора. Дневни ред и материјале за седницу припрема иницијатор за њено одржавање. Ванредна седница Скупштине мора се одржати најкасније од 30 дана од дана подношења захтева за њено сазивање. На ванредној седници разматрају се само питања због којих је сазвана. 

     Седницу Скупштине сазива и до избора радног председништва њом руководи председник Удружења.
Председник Удружења

Члан 14.
     Председник Удружења је по положају и председник Главног одбора.
     Председник:
1) представља и заступа Удружење;

2) сазива и до избора радног председништва руководи седницом Скупштине;

3) руководи радом Главног одбора и председава његовим седницама;
4) сваке године подноси Скупштини извештај о раду Главног одбора и Удружења у целини у предходној години;
5) наредбодавац је за финансијско пословање и одговоран за законито и наменско коришћење новчаних средстава;
6) стара се о извршењу одлука и закључака Скупштине и Главног одбора;

7) потписује одлуке и друга акта која доноси Скупштина и Главни одбор, и
8) усмерава рад Секретаријата између две седнице;

9) именује чланове Секретаријата Главног одбора; 
10) може да формира радне групе за рад Удружења и именује њихове представнике.
     За свој рад одговоран је Скупштини.
Члан 15.
Потпредседник Удружења
Потпредседник Удружења је по положају потпредседник Главног одбора;
Потпредседник:
1) замењује председника у случају његове одсутности или привремене спречености за рад.

2) ако је председник трајно спречен за рад, потпредседник преузима сва овлашћења из члана 14. овог Статута до наредне Скупштине.
3) предлаже председнику именовање чланова Секретаријата;
4) руководи радом Секретарија;
5) стара се о извршењу одлука и закључака Главног одбора и Скупштине Удружења; 

6) врши контролу исправности материјално-финансијскух докумената;
7) потписује решења о додели једнократне новчане социјалне и хуманитарне помоћи и друга акта која се раде у Секретаријату; 
8) одговара председнику Удружења за извршење одлука, решења и закључака из надлежности Секретаријата и

9) друге послове које га овласти председник.
Главни одбор Удружења
Члан 16.

Главни одбор је орган Скупштине. 
Главни одбор:

1) доноси Пословник о раду;

2) доноси План рада на основу Програма рада који доноси Скупштина;

3) припрема и подноси Скупштини Удружења предлоге Програма и Статута Удружења и других општих аката, те предлоге њихових измена и допуна;

4) доноси одлуке и акте који проистичу из циљева и задатака Удружења;

5) доноси одлуке и критеријуме о расписивању избора и смернице за спровођење избора у организацијама Удружења;

6) предлаже чланове за органе Фонда СОВО;

7) доноси одлуку о пријему колективних и почасних чланова Удружења;

8) доноси одлуке у вези организације информисања и издавања интерног гласила Удружења;

9) може по, потреби, да именује саветника председника Удружења и време трајања мандата;
10) доноси одлуку о формирању сталних и повремених комисија и радних група и именује њихове председнике;

11) доноси одлуку о именовању представника Удружења у републичку организацију пензионера;

12) доноси одлуку о оснивању, седишту и престанку рада општинских - градских организација;

13) доноси одлуку о износу чланарине и висини издвајања новчаних средстава из чланарине за потребе рада органа и организација Удружења;

14) доноси годишњи финансијски план и усваја завршни рачун Удружења;

15) доноси одлуку о изменама финансијског плана Удружења;

16) разматра и усваја материјале и предлог дневног реда за седницу Скупштине;

17) разматра годишњи извештај Надзорног одбора о раду и финансијском пословању Удружења;
18) одлучује по молбама и притужбама чланова Удружења на одлуке општинских –градских одбора и Главног одбора, и

19) доноси одлуку о додели признања из своје надлежности.

Члан 17.

Редовне седнице Главног одбора одржавају се најмање два пута у току године.
Захтев за сазивање ванредне седница може да поднесе трећина његових чланова или трећина општинских - градских одбора. Иницијатор сазивања ванредне седнице дужан је да предложи дневни ред и припреми писане материјале за седницу.

Председник Главног одбора обавезан је да сазове седницу у року од месец дана од дана пријема захтева и материјала.

Секретаријат Главног одбора Удружења

Члан 18.

Секретаријат је стручна служба Главног одбора. 
Секретаријат
1) о задацима чланова Секретаријата доноси се Пословник о раду;

2) припрема предлоге о доношењу Програма, Статута, правилника и других аката које усваја Главни одбор и о њиховим изменама и допунама;

3) извршава одлуке и закључке Главног одбора;

4) прати и покреће иницијативе и предлаже измене и допуне законских и других аката којима се уређује пензијско, инвалидско и здравствено осигурање, стамбено обезбеђење, друштвени положај и стандард војних пензионера, односно у случајевима нарушавања права и интереса корисника војне пензије;

5) прати и обавља материјално-финансијско пословање општинских - градских организација и предузима мере за обезбеђивање законитог и наменског коришћења новчаних средстава Удружења;

6) припрема предлоге Планова рада и Плана финансирања Удружења;

7) припрема податеке и материјале за одржавање седница Скупштине Удружења, Главног одбора, радних тела и материјала за информисање чланства;
8) обавља административно-техничке послове и води канцеларијско пословање;

9) води и ажурира евиденцију чланства и статистичке показатеље о Удружењу; 
10) организује и припрема информисање војних пензионера;
11) води евиденцију, обрађује и припрема решења за доделу једнократне социјалне и хуманитарне помоћи;
12) прати објављене конкурсе министарстава и локалне самоуправе за финансирање пројеката и припрема потребну документацију и податке за исте;
13) подноси Главном одбору предлог о додели признања из његове надлежности;

14)  врши и друге стручне и административне послове које одреди председник Удружења.
Надзорни одбор Удружења

Члан 19.
Надзорни одбор Удружења је орган Скупштине Удружења.
Надзорни одбор је овлашћен и дужан да:

1) прати и контролише законитост и статутарност општих и појединачних аката и материјално-финансијског пословања органа Удружења;

2) упозорева органе Удружења о утврђеним незаконитостима у раду и предлаже мере за њихово отклањање;

3) једном годишње подноси Скупштини Удружења извештај о извршеној контроли и утврђеном стању по питањима из тачке 1. овог става, а исти извештај доставља на увид и Главном одбору Удружења, и
4) сарађује са надзорним одборима општинских - градских организација, а по потреби обавља и непосредну контролу рада органа тих организација по питањима из тачке 1. овог става;

Надзорни одбор доноси Пословник о раду и Годишњи план рада.

Радом надзорног одбора руководи председник Надзорног одбора, а у случају
његове спречености, потпредседник тог одбора.
5) учествује у раду органа Удружења у припреми и доношењу одлука важних за рад Удружења.

6) присуствује седницама Главног одбора Удружења.

Општинска - градска организација
Члан 20.

Општинска - градска организација је основни облик организовања и деловања чланова Удружења.
Општинска - градска организација обухвата чланство Удружења једне или више општина, односно једног града који нема општине.
Органи општинске - градске организације јесу: скупштина, општински - градски одбор и надзорни одбор.

Члан  21.
Скупштина је највиши орган одлучивања у општинској – градској организацији.
Скупштину чине сви чланови Удружења на територији општине - града.
Општинска - градска организација која броји више од сто чланова може формирати скупштину од чланова Удружења изабраних у месним организацијама. Одлуку о броју чланова скупштине доноси општински – градски одбор.

Скупштина формирана по ставу 3. овог члана у организацијама које броје до 400 чланова мора имати најмање 21 члана од броја чланова те организације, а организације које броје више од 400 чланова морају имати најмање 51 члана од броја те организавије.

Скупштина општинске – градске организације пуновавжно одлучује ако на седници ако на седници за предлог гласа више од 50% присутних чланова те организације.

Члан 22.

Скупштина општинске – градске  организације:

1) доноси пословник о раду;

2) доноси годишњи план рада;

3) бира и разрешава председника и потпредседника организације;

4) доноси одлуку о броју чланова општинског - градског одбора, бира их и разрешава.

5) доноси одлуку о броју чланова надзорног одбора, те бира и разрешава председника, потпредседника и чланове тог одбора;

6) Разматра и усваја извештај о раду општинског- градског одбора и надзорног одбора;

7) уређује предлог о престанку рада општинске – градске организације двотрећинском већином присутних чланова скупштине, и
8) одлучује о додели признања из своје надлежности.

Уколико скупштина општинске – градске организације благовремено не
поступи по одредбама тачке 3. и 4. става 1. овог члана, Главни одбор Скупштине Удружења може именовати заступнике председника, потпредседника и чланова општинског – градског одбора, који ће те функције обављати до избора тих органа по Статуту, укључујући и неодложно спровођење поступка за избор тих органа.
Члан 23.

Скупштина општинске – градске  организације одржава се по потреби, а најмање једном годишње.
Скупштину сазива и њеном седницом руководи председник општинске – градске  организације.
Захтев за сазивање седнице скупштине може поднети општински – градски  одбор, трећина чланова скупштине или трећина месних одбора.
Председник општинске – градске  организације је обавезан да сазове седницу скупштине у року од 15 дана од дана пријема захтева и материјала.

Члан 24.

Председник општинске – градске  организације је по положају председник општинског – градског  одбора. За свој рад одговара скупштини.
Председник:
1) представља и заступа oпштинску - градску организацију;

2) сазива и председава седницама општинског - градског одбора;
3) стара се о извршењу одлука и закључака скупштине и општинског – градског одбора и органа Удружења;

4) наредбодавац је и стара се о законитом пословању и наменском коришћењу новчаних средстава;

5) потписује одлуке и друге акте које доноси скупштина и општински – градски одбор.

Члан 25.
Потпредседник општинске-градске организације

Потпредседник општинске - градское организације је по положају потпредседник општинског – градског одбора. 
Замењује председника у случају његове одсутности или привремене спречености за рад.

Ако је председник трајно  спречен за рад, потпредседник преузима сва овлашћења из чл. 28. овог Статута до наредне седнице скупштине.

Потпредсеник се може задужати за извршавање послова у одређеним областима. За свој рад одговара скупштини.

Члан 26.

Општински – градски одбор је орган скупштине.

Општински - градски одбор:

1) доноси пословник о раду;

2) доноси план рада;

3) стара се о остваривању програмских циљева и задатака, извршава одлуке и закључке скупштине и органа Удружења;

4) подноси органима Удружења иницијативе за измене и допуне Статута и других општих аката Удружења;

5) доноси одлуку о расписивању избора у општинској - градској органзацији;
6) доноси одлуку о именовању и разрешењу секретара и благајника општинског - градског одбора;

7) доноси финансијски план и усваја годишњи финансијски извештај општинске - градске организације;

8) доноси одлуку о формирању и престанку рада месних организација; 

9) доноси одлуку о формирању радних тела (одбори, комисије, секције) и именује председнике и чланове тих тела;

10) води регистар чланова општинске - градске организације;

11) покреће иницијативе, организује и спроводи акције за побољшање материјалног и друштвеног стандарда војних пензионера;

12) организује и реализује информисање војних пензионера;

13) остварује сарадњу са командама Војске, војноздравственим установама и органима власти на територији општине (града);

14) организује сарадњу и међусобне посете са сродним удружењима, савезима и организацијама на територији општине (града), и шире;
15) организује, према могућностима и потребама, рад клубова војних пензионера; предлаже методе и садржаје рада за социјално угрожене војне пензионере и за организовање друштвених, културних, забавних, образовних, рекреативних и спортских активности;

16) доноси одлуке о додели признања из своје надлоежности, и
17) предлаже органима Удружења доделу признања из њихове надлежности.

Седнице одбора одржавају се по потреби, а најмање три пута годишње. Захтев за
сазивање седнице одбора може да поднесе трећина његових чланова одбора. Председник одбора је дужан да сазове седницу у року од 15 дана од дана уручења захтева.
Члан 27.
Надзорни одбор је орган скупштине који је овлашћен и дужан да:

1. прати и контролише законитост и статутарног акта и материјално-финансијског пословања општинске – градске организације и месних организација у њеном саставу;
2. упозорава организације из тачке 1. о незаконитости, односно нестатутарности у раду, и предлаже мере за њихово отклањање.
3. једном годишње подноси скупштини извештај о утврђеном стању по питањима из тачке 1. и 2. овог става.
4. Годишње доставља Надзорном одбору Удружења и општинском – градском одбору извештај о утврђеном стању финансијског пословања, са предлогом мера за отклањање пропуста.
Надзорни одбор доноси пословник о раду и годишњи план рада.
Седнице надзорног одбора одржавају се по потреби, а најмање једном у шест месеци.
Председник надзорног одбора сазива и преседава седницама одбора. У случају спречености председника, замењује га потпредседник надзорног одбора.
Члан 28.

Секретар је именовано лице, одговорно председнику општинске - градске организације, које:

1) помаже председнику општинске - градске организације у реализацији задатака које доноси скупштина и општински - градски одбор;

2) обавља административно-техничке послове за органе оппштинске – градске  организације;
3) стара се да се одлуке и закључци општинских – градских органа стручно обраде и доставе на извршење;
4) стара се о непокретним и покретним стварима у поседу општинске – градске организације и одговоран је за њихово наменско коришћење;
5) одговоран је за ажурно вођење архиве и води регистар чланства општинске - градске организације;
6) координира рад радних тела општинског - градског одбора, и
7) обавља друге послове према овлашћењу председника општинске – градске
организације.
За свој рад одговара председнику општинског - градског одбора.
Члан 29.

Благајник је именовано лице које обавља материјално - финансијске послове за потребе органа општинске - градске организације и одговоран је за законито пословање и наменско коришћење новчаних средстава.

За свој рад одговара председнику општинског – градског одбора.

Уколико благајник није именован, послове из става 1. овог члана обавља секретар.
Месна организација

Члан 30.

     
Месна организација обухвата чланство Удружења на територији једне или више месних заједница.


Органи месне организацие јесу скупштина и месни одбор.

Општинска – градска или месна организација може имати поверенике у издвојеним насељима и већим стамбеним зградама.
Члан 31.

Скупштина је највиши орган одлучивања у месној организацији. Чине је сви чланови Удружења на територији месне организације.

Скупштина месне организације која броји до 100 чланова пуноважно одлучује ако седници присуствује најмање 11 чланова те организације, a за одлуке гласа више од 50% присутних“.

После става 2. додаје се нови став 3. који гласи: „Скупштина месне организације која броји више од 100 чланова пуноважно одлучује ако седници присуствује најмање 21 члан те организације, a за одлуке гласа више од 50% присутних“.

Члан 32.

Скупштина месне организације:

1) доноси пословник о раду;

2) доноси годишњи план рада;

3) бира и разрешава председника и потпредседника месне организације, утврђује број чланова месног одбора, бира их и разрешава;

4) бира и опозива чланове скупштине општинске организације;

5) разматра и усваја извештај о раду месне организације и месног одбора, и
6) доноси предлог о престанку рада месне организације.

Уколико скупштина месне организације, благовремено не поступи по одредбама става 1. тачка 3. овог члана, општински-градски одбор може именовати заступника председника, потпредседника и чланова месног одбора, који ће те функције вршити до избора тих органа по статусту, укључујући и неодложно спровођење поступка за избор тих органа.

Члан 33.

Председник месне оганизације сазива и председава седницама скупштине.
Седнице се одржавају по потреби, а најмање једном у години.

Захтев за сазивање седнице скупштине може поднети месни одбор или трећина чланова скупштине

Председник месне огранизације обавезан је да сазове седницу скупштине у року од 15 дана од пријема захтева и материјала.

Члан 34.

Председник месне организације је по положају председник месног одбора и члан општинског – градског одбора.
Председник месне организације:
1) представља и заступа месну организацију, сазива седнице скупштине и месног одбора и председава тим седницама;
2) иницира активности месног одбора у складу са циљевима и задацима Удружења. Стара се о извршењу одлука и закључака органа Удружења, општинске – градске и месне организације;

3) стара се за законито пословање и наменско коришћење новчаних средстава;

4) потписује одлуке и друге акте које доноси скупштина и месни одбор.
Члан 35.
Потпредседник месне организације замењује председника у случају његове одсутности или спречености да обавља дужност, са правима и обавезама председника месне организације.
Потпредседник месне организације је по положају члан месног одбора.

Члан 36.

Месни одбор је орган Скупштине.
Месни одбор:

1) доноси пословник о раду и годишњи план рада;

2) води регистар чланова месне организације;

3) информише планство месне организације;

4) доставља општинском одбору предлоге за доделу признања;

5) доставља годишњи извештај о раду скупштини месне организације и општинском – градском одбору, и

6) доноси одлуку о формирању радних тела у месној организацији.

Седнице Месног одбора одржавају се по потреби, а најмање четири пута годишње.

Члан 37.


Повереник у општинској – градској, односно месној организацији јесте лице које именује општински – градски, односно месни одбор у издвојеним насељима и већим стамбеним зградама ради обављања информисања чланства, омасовљења организације, снабдевања, и других задатака који су у делокругу рада месне организације. Повереник може бити члан општинског – градског, односно месног одбора.
IV. Начин одлучивања

Члан 38.

Органи  Удружења раде и одлучују на седницама. Седница је пуноважна ако присуствује више од половине укупног броја чланова органа, а одлуке су пуноправне ако за њих гласа већина присутних.

Гласање може бити јавно или тајно, о чему се орган изјашњава јавним гласањем.

На седници се води записник, а оверава га председавајући.

Члан 39.

V.  Избори за органе Удружења

Избори за све органе спроводе се као редовни и допунски.


Редовни избори се спроводе јединствено и истовремено. Одлуку о спровођењу редовних избора доноси Главни одбор Удружења, најмање три месеца пре истека мандата актуелних органа.


Допунски избори се спроводе ако дође до промене бројног стања органа која није отклоњена кооптирањем недостојећих чланова, а одлуку о томе доноси надлежни одбор. Мандат чланова органа изабраних на овим изборима траје до одржавања редовних избора. Допунски избори се не могу спроводити ако је до редовних избора остало мање од шест месеци.


Сви органи Удружења, у случају смањења прописаног броја својих чланова, могу извршити кооптирање до једне трећине чланова органа.

VI.  Мандат органа

Члан 40.

     
Мандат органа и њихових чланова траје четири године.

Члан органа може, по правилу, бити биран на исту извршну функцију највише два мандата узастопно. 
Члан 41.
Мандат члана органа престаје пре истека времена:

1) са престанком чланства у Удружењу;

2) подношењем оставке;

3) са престанком функције која је услов избора у одговарајући орган;

4) опозивом;
5) због осуде на казну затвора преко шест месеци, и
6) због немогућности да из здравствених разлога успешно обавља поверену функцију.

Члан 42.
Члан органа може бити опозван ако:

     1)   неоправдано изостане са три узастопне седнице органа чији је члан;

     2)  пре седнице органа чији је члан не информише своју изборну базу о питањима која ће бити разматрана, ради прибављања мишљења и инструкција за одлуке о тим питањима;
     3) при одлучивању по питањима из делокруга органа чији је члан не поступа по закључцима и инструкцијама своје изборне базе;

     4) на други начин несавесно и неодговорно односи се према својим обавезама и овлашћењима, и
     5) ако буде правноснажно осуђен за кривично дело које га чини неподобним за функције у органима Удружења. 
Одлуку о опозиву доноси орган надлежан за избор члана органа.
VII.   Имовина Удружења
Члан 43.

Имовину Удружења чине: финансијска и материјална средства.
Удружење стиче имовину из следећих извора: чланарине, субвенција из буџета Републике Србије и локалних самоуправа, прилога и поклона (спонзорства, донаторства, завештања и друго); пословање сарадње и маркетинга; посебних новчаних средстава на име накнаде стварних трошкова за обављање послова у вези остваривања права војних пензионера код Фонда СОВО и помоћи од Фонда; камате на уложена средства, и других извора утврђених законом и овим Статутом.
Члан 44.

Имовина Удружења може се користити једино за остваривање циљева прописаних овим Статутом.

Начин утрошка финансијских средстава и поступак са материјалним средствима регулише се Правилником о рачуноводству Удружења.

Члан 45.

Лица која раде на одређеним пословима у органима Удружења могу остварити новчану накнаду.
За рад у Удружењу или у акцијама и делатностима које се организују и спроводе могу се додељивати хонорари или једнократне новчане накнаде. 
Одлуку о увођењу и висини новчане накнаде, висини хонорара или једнократној новчаној накнади, доноси надлежни орган Удружења у оквиру својих расположивих средстава.

Члан 46.

Чланови органа и инокосни органи Удружења одговарају за штету коју својим чињењем или нечињењем причине имовини Удружења, ако је штета причињена намерно или грубом непажњом.
Извршни одбор Главног одбора, по сазнању о могућем постојању штете, неодложно формира комисију за спровођење поступка за утврђивање постојања штете, њене висине и узрока, односно и лица која су за штету одговорна. На основу извештаја комисије, Извршни одбор Главног одбора доноси одлуку о отпису штете или обавезивању одговорних да штету накнаде. Уколико штета не буде накнађена, Извршни одбор обавештава о томе заступника Удружења, који покреће парницу ради накнаде штете.
VIII.  Ознаке и признања

Члан 47.

Удружење од јавних ознака има: знак, заставицу, значку, чланску карту, печат и штамбиљ.
Одлуку о установљавању ознака доноси Скупштина на основу предлога Главног одбора.

Члан 48.

Удружење има свој печат, који је округлог  облика, пречника 35 мм.

     
По унутрашњој ивици печата су ћириличним писмом исписане речи: УДРУЖЕЊЕ ВОЈНИХ ПЕНЗИОНЕРА СРБИЈЕ, а у другом унутрашњем реду речи: ГЛАВНИ ОДБОР – БЕОГРАД.

    
Печати општинских – градских и месних одбора су истог изгледа с тим што у другом унутрашњем реду носе назив конкретног одбора и места у којем је седиште  одбора. 
Удружење има штамбиљ, који је правоугаоног облика, димензија 60x30 мм и садржи ћирилицом исписане речи: УДРУЖЕЊЕ ВОЈНИХ ПЕНЗИОНЕРА СРБИЈЕ, испод тога: ГЛАВНИ ОДБОР, а испод тога: број и датум са празним линијама дружине 3 цм, а испод тога: БЕОГРАД.
Штамбиљи општинских – градских и месних одбора су истог изгледа, с тим што носе називе конкретних одбора и места у којем је седиште одбора. 
Одлуку о поседовању печата и штамбиља на нивоу месног одбора доноси Извршни одбор Удружења на предлог општинског одбора.

Члан 49.

Признања Удружења су јединствена и додељују се појединцима, органима и организацијама из Удружења, као и организацијама, институцијама и појединцима изван Удружења.
Правилник о признањима Удружења доноси Скупштина Удружења.

IX. Информативна делатност
Члан 50.

Информативна делатност Удружења заснива се на јавности рада и истинитом, правовременом и потпуном информисању од интереса за Удружење.
Информативна делатност се организује и спроводи на свим нивоима организовања Удружења.

Члан 51.

Главни одбор може основати и издавати гласило војних пензионера.
Уређивачка политика гласила мора бити у складу са циљевима, задацима и интересима Удружења.
X. Прелазне и завршне одредбе

Члан 52.

Одлуку о начину располагања имовином Удружења у случају престанка рада Удружења доноси Главни одбор.
Члан 53.

Тумачење овог Статута даје Скупштина Удружења, а између седница Скупштине Главни одбор Удружења.
Скупштина Удружења на првој наредној седници верификује тумачење Статута које је између седница дао Главни одбор, тако што то мишљење усваја или преиначује.

Члан 54.

Начин рада органа и организација Удружења и друга питања која нису уређена овим Статутом уређују се пословницима о раду и одлукама органа Удружења, а у складу са Законом , овим Статутом и циљевима Удружења.

Члан 55.

Општи и други акти донети по ступању на снагу овог Статута остају на снази до усаглашавања са Статутом.
Надлежни органи Удружења дужни су да акте из става 1. овог члана усагласе са овим Статутом у року од  18 месеци од дана почетка примене Закона о Удружењима. 
Члан 56.

Са даном ступања на снагу овог Статута престаје да важи Статут Удружења војних пензионера Србије донет на седници Скупштине Удружења војних пензионера Србије 08. јуна 2001. године са изменама и допунама донетим на седници Скупштине дана 08.06.2006. године.
Члан 57.

Овај Статут ступа на снагу даном доношења на седници Скупштине Удружења, а примењује се од 1. јануара 2026. године.
У Београду,

29.10.2025. године












ПРЕДСЕДНИК








Миломир Миладиновић, с.р.
